CELEX: C2006/326/173
Language: sk
Date: 2006-12-30 00:00:00
Title: Vec F-130/06: Žaloba podaná 13. novembra 2006 – Sotgia/Komisia

30.12.2006   
            
            
               SK
            
            
               Úradný vestník Európskej únie
            
            
               C 326/86
            
         Žaloba podaná 13. novembra 2006 – Sotgia/Komisia
   (Vec F-130/06)
   (2006/C 326/173)
   Jazyk konania: francúzština
   Účastníci konania
   
      Žalobca: Stefano Sotgia (Dublin, Írsko) (v zastúpení: T. Bontinck a J. Feld, advokáti)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušiť individuálne rozhodnutie o prechode z postavenia dočasného zamestnanca do postavenia úradníka oznámené 2. mája 2006, ktoré nadobudlo účinnosť 16. apríla 2006,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Žalobca potom ako niekoľko rokov pracoval v Komisii ako dočasný zamestnanec v platovej triede A5, neskôr A*11, uspel vo všeobecnom výberovom konaní EPSO/A/18/04, ktorého cieľom bolo vytvorenie zoznamu uchádzačov vhodných na prijatie ako úradníkov platovej triedy A7/A6. Na základe tejto skutočnosti bol vymenovaný za úradníka na tom istom pracovnom mieste, ktoré zastával ako dočasný zamestnanec, a bol na základe prílohy XIII služobného poriadku zaradený do platovej triedy A*6, platový stupeň 2.
   Na podporu svojej žaloby žalobca namieta porušenie článku 31 a článku 62 služobného poriadku, ako aj článku 5 a článku 2 prílohy XIII služobného poriadku.
   Žalobca okrem toho tvrdí, že došlo aj k porušeniu zásady legitímnej dôvery, zásady udržania nadobudnutých práv a zásady rovnosti zaobchádzania.